चेंग येन

चेंग येन किंवा शिह चेंग येन (चीनी: 證嚴法師, 釋證嚴; जन्म १४ मे १९३७) ह्या तैवानच्या बौद्ध भिक्खुणी, शिक्षिका आणि परोपकारी आहेत. त्या बौद्ध कॉपॅशन रिलीफ त्झू ची फाऊंडेशनच्या संस्थापिका आहेत, ज्याला सामान्यतः तैवानमधील बौद्ध मानवतावादी संस्था म्हणून संबोधले जाते. पाश्चिमात्य देशांमध्ये, चेंग येन यांना बरेचदा "आशियाची मदर तेरेसा" म्हणून संबोधले जाते.

चेंग येन यांचा जन्म जपानी ताब्यादरम्यान तैवानमध्ये झाला. तरुणपणीच त्यांना बौद्ध धर्मात रस निर्माण झाला होता. १९६३ मध्ये मानवतावादी बौद्ध धर्माचे सुप्रसिद्ध समर्थक, मास्टर यिन शून यांच्या अंतर्गत त्या बौद्ध भिक्खुणी म्हणून नियुक्त झाल्या. गर्भपात झालेल्या एका गरीब महिलेशी सामना झाल्यानंतर आणि कॅथोलिक चर्चच्या विविध धर्मादाय कार्यांबद्दल बोलणाऱ्या रोमन कॅथोलिक नन्सशी झालेल्या संभाषणानंतर, चेंग येन यांनी १९६६ मध्ये बौद्ध मानवतावादी संस्था म्हणून त्झू ची फाउंडेशनची स्थापना केली. गरजू कुटुंबांसाठी पैसे वाचवणाऱ्या तीस गृहिणींचा समूह म्हणून संस्थेची सुरुवात झाली. त्झू ची हळूहळू लोकप्रियता वाढली आणि वैद्यकीय, पर्यावरणीय आणि आपत्ती निवारण कार्याचा समावेश करण्यासाठी तिच्या सेवांचा कालांतराने विस्तार केला, अखेरीस जगातील सर्वात मोठ्या मानवतावादी संस्थांपैकी एक बनली आणि तैवानमधील सर्वात मोठी बौद्ध संस्था बनली. चेंग येन यांना आधुनिक तैवानी बौद्ध धर्माच्या विकासातील सर्वात प्रभावशाली व्यक्तींपैकी एक मानले जाते.

हे सुद्धा पहा
 तैवानमधील बौद्ध धर्म

संदर्भ

तैवानी व्यक्ती
तैवान
बौद्ध भिक्खुणी
तैवानी शिक्षिका
तैवानी बौद्ध